Eesti Entsüklopeedia (1932–1937)/Aaria
Aaria (it.; pr. ja ingl. air), lauldav või mängitav kompositsioonitervik XVII—XVIII s. Tänapäev: eelnenud muusikalisele arendusele (ooperis, oratooriumis, kantaadis) järgnev ulatuslik, situatsiooni iseloomustav, sageli dramaatilise tõusuga lüüriline soololaulu-pala, eriti orkestri saatel. Kuna ooperi-a. on mõeldud peamiselt ilmliku kontserdi palaks, kannab vaimulik a. (kiriku-a.) palvelist ilmet või esitab mitmekesiseid hardaid hingeseisundeid (rusutud meel, hirm, tänu, rõõm jm.). Eriti laulu ehtelisele küljele rõhku panev on koloratuur-a.